טריקי

אדריאן ת'וז (Adrian Thaws; נולד ב־27 בינואר 1968) הידוע בעיקר בכינוי טריקי (Tricky) הוא ראפר אנגלי. נחשב לאחד ממייסדי סגנון הטריפ הופ. טריקי נולד בשכונת־העוני נוֹל וֵסְט (Knowle West) בבריסטול באנגליה. אביו נטש את משפחתו עוד לפני שנולד ואימו מקסין קוויי (Maxine Quaye) התאבדה כשהיה בן 4 בלבד. באמצע שנות ה-80 הצטרף לקהילת מוזיקאים בריסטולית בשם הוויילד באנץ' (The Wild Bunch, החבורה הפרועה), שמתוכה קמה בשנת 1987 להקת מאסיב אטאק. באותה תקופה זכה לכינוי טריקי קיד (Tricky Kid, ילד מוזר) או בקיצור טריקי. טריקי היה זמר אורח בשני האלבומים הראשונים של מאסיב אטאק - Blue Lines‏ (1991) ו־Protection‏ (1994). בשנת 1995 טריקי הוציא את אלבומו הראשון, Maxinquaye שנקרא על־שם אימו. באלבום טריקי כתב את רוב השירים בעצמו אך שר יחסית מעט ורוב השירים בוצעו על ידי הזמרת מרטינה טופלי-בירד (Martina Topley-Bird), בת־זוגו באותה תקופה (לעיתים קרובות מופיעה בשמה הפרטי בלבד, מרטינה). האלבום זכה לביקורות משבחות ונחשב לחלוץ בסגנון הטריפ הופ, למרות שטריקי עצמו סלד מהגדרה זו. בשנת 1996 הוציא תחת השם Nearly God אלבום עם זמרים אורחים רבים, ביניהם ביורק, טרי הול, וננה שרי. האלבום היה אפל יותר ואוונגרדי יותר מ־Maxinquaye, אך זכה גם הוא לביקורות טובות והצלחה מסחרית. מאוחר יותר באותה שנה חזר אל הכינוי טריקי את והוציא אתPre-Millenium Tension, אלבום אפל עוד יותר שבו שר יותר שירים בעצמו, אך עדיין בשיתוף מרטינה וזמרים נוספים. במהלך סיבוב ההופעות של האלבום הזה הגיע גם להופעה בתל אביב. ב-1997 זכה לתפקיד קולנועי משמעותי בסרטו של לוק בסון, "האלמנט החמישי", בו גילם את "Right Arm" - יד ימינו של זורג, האנטגוניסט הראשי. בשנת 1998 עבר להתגורר בניו יורק והוציא את Angels With Dirty Faces, אלבום עם צליל הרבה יותר חי ורוקיסטי מקודמיו; זה היה גם האלבום האחרון בשיתוף מרטינה. בשיר אחד באלבום התארחה הזמרת פי ג'יי הרווי. הביקורות על האלבום היו חלוקות - היו מבקרים שהיללו את הצליל החדש, והיו כאלה שהתאכזבו מכך שטריקי נוטש את המוזיקה השחורה. ב־1999 הוציא את Juxtapose, אלבום שבו חזר לראפ מהזרם המרכזי. טריקי שר את רוב השירים בעצמו. ב־2001 הוציא את Blowback, אלבום עם זמרים אורחים רבים, בהם אלאניס מוריסט, סינדי לאופר, אנתוני קידיס, ג'ון פרושיאנטה ואד קוולצ'יק מלהקת לייב. ב־2003 הוציא את Vulnerable. ברוב שירי האלבום התארחה זמרת אורחת חדשה, קוסטנצה פרנקווילה (Costanza Francavilla) האיטלקייה. ב־2008 הוציא את Knowle West Boy. ב-2010 הוציא את Mixed Race. ב-2013 הוציא את False Idols. ב-2014 הוציא את Adrian Thaws. Maxinquaye ‏ (1995) Nearly God ‏ (1996) Pre-Millennium Tension ‏ (1996) Angels with Dirty Faces ‏ (1998) Juxtapose ‏ (1999) Blowback ‏ (2001) Vulnerable ‏ (2003) Knowle West Boy ‏(2008) Mixed Race ‏ (2010) False Idols ‏ (2013) Adrian Thaws ‏ (2014) The Crow: City of Angels soundtrack ‏ (1996) Product of the Environment ‏ (1999) The Crow: Salvation soundtrack ‏ (2000) Queen of the Damned ‏ (2002) A Ruff Guide ‏ (2002) Back to Mine ‏ (2003) מדיה וקבצים בנושא טריקי בוויקישיתוף אתר האינטרנט הרשמי של טריקי טריקי, ברשת החברתית פייסבוק טריקי, ברשת החברתית אקס (טוויטר) טריקי, ברשת החברתית אינסטגרם טריקי, במסד הנתונים הקולנועיים IMDb (באנגלית) טריקי, באתר AllMovie (באנגלית) טריקי, במסד הנתונים הקולנועיים KinoPoisk (ברוסית) טריקי, באתר אפל מיוזיק (באנגלית) טריקי, באתר ספוטיפיי טריקי, באתר סאונדקלאוד (באנגלית) טריקי, באתר Last.fm (באנגלית) טריקי, באתר AllMusic (באנגלית) טריקי, באתר MusicBrainz (באנגלית) טריקי, באתר דיזר טריקי, באתר Discogs (באנגלית) טריקי, באתר Songkick (באנגלית) טריקי, באתר Genius טריקי, באתר SecondHandSongs טריקי, באתר בנדקמפ אבי פיטשון, האלבום החדש של טריקי הוא פלאשבק אפל של טריפ-הופ, באתר הארץ, 8 בספטמבר 2014 רז ישראלי, אחרי עשרים שנה: טריקי איבד את כל הטריקים, באתר nrg‏, 27 בפברואר 2015